Drage učenke in učenci 5.c.

Saj ni res, pa je! Že 8. teden je pred nami. Opažam, da ste najbolj uspešni tisti, ki pri delu ne hitite. Vzamete si dovolj časa za branje z razumevanjem. To je glavni pogoj za dobro opravljeno delo pri vseh predmetih.

Prejšnji teden vas je bilo lepo videt in slišat. Poleg tega smo si izmenjali nešteto sporočil, vprašanj in komentarjev.

Se že veselim vaših novih javljanj. Prisrčno vas pozdravljam,

Štefka Ramovš

|  |
| --- |
| KULTURNI DAN |
| VSEBINA:  BLAZNO RESNO O KNJIGAH IN KNJIŽNICAH (KNJIGA Pika v knjižnici)  Odpri spletno stran knjižnice Domžale. Najprej odtipkaj: *Knjižnica Domžale*  Po vrsti sledi naslednjim korakom:   * *Aktualne novice in obvestila* * *Zabavne interaktivne vsebine za vso družino* * *Pravljična soba* * *Jamnik, T.: Pika v knjižnici*   No, pa jo imaš, knjigo za prebrat😊. Je zanimiva in poučna.  Naloga:   1. V zvezek za SLJ **napiši avtorico in naslov knjige**. 2. **Prepiši**: Pika Nogavička bo brala vse življenje (str. 24) 3. Napiši, kaj te je v prebrani knjigi najbolj pritegnilo. Pojasni, zakaj (vsaj polovica strani v zvezku). **Naslov: Poučno in zabavno** 4. Napiši, katero knjigo (avtor, naslov) bereš ti v teh dnevih. Katera dogodivščina ali ilustracija iz te knjige ti bo še dolgo ostala v spominu? Utemelji z zapisom vsaj na polovici strani v zvezku. **Naslov: Ali mogoče postajam knjižni molj?** Seveda v zaključku pisanja s pojasnilom odgovori še na naslovno vprašanje.   *Pošlji mi lepo napisano nalogo, obvezno v enem delu. Še prej jo sam/a dobro preglej.* |
| MATEMATIKA |
| VSEBINA:  ŠTEVILSKI IZRAZI  Z branjem razlage in reševanjem nalog v DZ 52 - 55 ponavljaš in utrjuješ učno snov 4. razreda. Le nekateri številski izrazi so zdaj daljši.  *Rešitve imajo starši v priponki. Preglej si nalogo in razmišljaj ob napakah.* |
| DRUŽBA |
| VSEBINA:  PRAZGODOVINA  Poglej video: <https://www.youtube.com/watch?v=0xC6tscifDQ>  Preberi v U 82 – 83. Reši naloge v DZ 90 – 93.  *Ko bomo zaključili z vsemi zgodovinskimi obdobji, mi boš poslal/a fotografije določenih strani v DZ od prazgodovine do moderne dobe. Zato, da bom imela potrditev, da ves čas zbrano delaš. Torej: v začetku junija mi boš, po predhodnih navodilih, poslal/a “dokaz”.* |
| NARAVOSLOVJE IN TEHNIKA |
| VSEBINA:  GUGAM SE, GUGAJ SE  V U 98 si preberi o gugalnicah. Iz lego kock (ali iz materialov, ki jih najdeš doma) izdelaj nihalno ali prevesno gugalnico. Lahko tudi obe.  Pošlji mi fotografijo. |
| GOSPODINJSTVO, LIKOVNA UMETNOST |
| VSEBINA:  ROČNA DELA  Izbral/a si si eno vrsto ročnih del: kvačkanje, pletenje, šivanje gobelinov, izdelovanje (šivanje) lutke iz stare nogavice…ali kaj drugega. Ta teden nadaljuješ z delom.  *Pošlji mi fotografijo izdelka. Tvoj trud in natančnost izdelave bosta všteta v oceno za GOS.* |